जेल का खाना खाया, रात में बदलता रहा करवट
पेरेंट्स ने कलेक्टर को बताईं समस्याएं
जेल में अनुतोष
अदालत में कागज की नाव से पूरे वक्त खेलती रही दुष्कर्म की शिकार मासूम
प्ले स्कूल में ज्यादती की शिकार बच्ची और उसकी मां के अदालत में बयान दर्ज हुए। गुरुवार को मजिस्ट्रेट सिराज अली की कोर्ट में क्राइम ब्रांच की एक महिला सिपाही पीड़िता और उसकी मां को लेकर अदालत पहुंची थी। दोपहर एक बजे बच्ची अपनी मां, मामा, मौसी और दो अन्य रिश्तेदारों के साथ अदालत पहुंची। अदालत में नियमानुसार 164 के बयान मजिस्ट्रेट ने केबिन में बच्ची और उसकी मां के बयान दर्ज किए।
टी ब्रेक के पहले बच्ची के बयान दर्ज हुए। इसके बाद तीन बजे के बाद मां ने बयान दर्ज कराए। नियमानुसार बयान दर्ज करने के बाद मजिस्ट्रेट के हस्ताक्षर होते ही इन बयानों को लिफाफे में सीलबंद कर दिया गया। तीन साल की बच्ची के बयान दर्ज करने के बाद आॅर्डर शीट पर उसके दाहिने हाथ का अंगूठा लगवाया गया। इसके बाद लिफाफा सीलबंद कर दिया गया। बच्ची अदालत में पूरे समय अपनी मां के साथ रहीं। उसके हाथ कागज की बनी एक नाव थी, जिससे वह खेलती रही। बयान के कागज पर अंगूठा लगाने के बाद जब बच्ची बाहर आई तो वह बहुत देर तक अपने अंगूठे पर लगी स्याही देखती रही। अंतत शाम साढ़े चार बजे के लगभग ज्यादती की शिकार हुई बच्ची अपनी मां के साथ बयान दर्ज कर अदालत से घर लौट गई।
भोपाल। कोलार क्षेत्र के जिस स्कूल को गत दिवस डीईओ ने सील किया था, उसमें पढ़ने वाले बच्चों के अभिभावक कलेक्टर निशांत वरवड़े से मिले। उन्होंने स्कूल बंद होने की स्थिति में अपने बच्चों की समस्या बताई। इस पर जिला कलेक्टर ने डीईओ धर्मेंद्र शर्मा को निर्देश दिए कि वे समस्या निपटाएं। डीईओ ने बताया कि कुछ अभिभावकों ने उन्हें फोन पर कहा है कि वे बच्चों की सुरक्षा के प्रति संतुष्ट हैं और उसी स्कूल में पढ़ाना चाहते हैं।
अनुतोष प्रताप
hin_Deva mag_Deva hin_Deva hin_Deva hin_Deva hin_Deva hin_Deva hin_Deva